Na temelju članka 163. Statuta Osnovne škole Žuti brijeg, a u vezi sa člankom 34. Zakona o fiskalnoj odgovornosti (Narodne novine, br. 111/18) i članka 7. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (Narodne novine, broj 95/19) ravnatelj škole donosi

**PROCEDURU UPRAVLJANJA UGOVORIMA IZ KOJIH PROIZLAZE FINANCIJSKI UČINCI**

**Članak 1.**

Ovom procedurom se uređuje upravljanje ugovorima koje je sklopila Škola a iz kojih proizlaze financijski učinci.

**Članak 2.**

Škola može preuzimati nove obveze koje imaju financijski učinak isključivo ako

su predviđene financijskim planom, odnosno ako su sredstva za njihovo podmirenje osigurana.

Ravnatelj može preuzeti višegodišnje ugovorne obveze koje imaju financijski učinak do visine utvrđene statutom ili drugim općim aktom.

**Članak 3.**

Ugovori iz kojih proizlaze financijski učinci moraju biti u skladu s uvjetima i zahtjevima određenima u dokumentaciji poziva za dostavu ponuda i odabranom ponudom.

U pozivu se navodi na koji rok se ugovor sklapa. Rok za sklapanje ugovora određuje se prema naravi jednostavne nabave. Rokovi mogu biti na bazi kalendarske godine, do izvršenja obaveze iz ugovora ili opoziva jedne od stranaka ugovora.

**Članak 4.**

Upravljanje ugovorima počinje od trenutka kad je ugovor potpisan.

Ugovori u školi dostupni su ravnatelju škole, tajništvu, računovodstvu škole te svim trećim zainteresiranim osobama na uvid.

**Članak 5.**

Realizaciju ugovora prate ravnatelj škole, voditelj računovodstva i tajnik škole.

Škola je dužna čuvati svu dokumentaciju o svakom postupku nabave iz koje proizlaze ugovori koji imaju financijske učinke.

**Članak 6.**

Ova Procedura stupa na snagu danom donošenja i objavom na oglasnoj ploči Škole dana 15. listopada 2019. godine.

KLASA: 602-02/19-02/14

URBROJ: 251-142-01-19-1

Zagreb, 15. listopada 2019.

Ravnatelj škole

Veljko Kordić